રિક્ષા ડ્રાઈવરના કુટુંબ વતી સામાજિક કાર્યક્રર સંતોષ ખરાતે ટીટવાલાએ આ અંગે પોલીસ સ્ટેશનનો સંપર્ક કર્યો હતો અને પોલીસે તેને તમામ સર્જરી સાયન હોસ્પિટલમાં કરાવી હોવાથી સાયન પોલીસ સ્ટેશનમાં ફરિયાદ કરવા જણાવ્યું છે. ઠીંગણો હોવાના મહેણાથી ત્રાસી ગયેલા પ્રેમ પટેલે કલ્યાણના એક ડોક્ટરને પોતાની ઊંચાઈ વધારવાના ઉપચાર અંગે પૂછતાં તેમણે સાયન હોસ્પિટલના ડો. બિનોતી શેઠને મળવા કહ્યું હતું. પ્રેમે આ અંગે વાત કરતા જણાવ્યું હતું કે ડોક્ટરને મળ્યો ત્યારે મને લાગ્યું હતું કે મારે કેટલીક દવાઓ લેવાની હશે, પરંતુ તેમણે સર્જરી કરાવવા સલાહ આપી હતી. મારી મમ્મીએ મને સર્જરી માટે ના પાડી હતી, પરંતુ મેં જીદ કરતાં તેમણે છેલ્લે તૈયારી દર્શાવી હતી.